Id-Deċiżjoni tal-Kummissjoni
tad-19 ta' Jannar 1993
li temenda d-Deċiżjoni tal-Kunsill 79/542/KEE li tħejji lista ta' pajjiżi terzi minn fejn Istati Membri jistgħu jawtorizzaw l-importazzjoni ta' l-annimali ta’ l-ifrat, majjali u equidae, laħam frisk u prodotti tal-laħam u li tħassar id-Deċiżjonijiet 89/15/KEE u 90/135/KEE
(93/100/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar is-saħħa u l-problemi ta' l-ispezzjoni veterinarja fuq l-importazzjoni ta' l-annimali ta’ l-ifrat, tan-nagħaġ u tal-mogħoż, u l-majjali, laħam frisk u prodotti minn pajjiżi terzi [1], kif l-aħħar emendata bir-Regolament tal-Kunsill (KEE) Nru 1601/92 [2], u partikolarment l-Artikolu 3 tiegħu,
Wara li kkunsidrat id-Direttiva tal-Kunsill 86/469/KEE tas-16 ta' Settembru 1986 li tikkonċerna l-eżami ta' l-annimali u l-laħam frisk għal preżenza tar-residwi [3], u partikolarment l-Artikolu 7 tagħha,
Wara li kkunsidrat id-Direttiva tal-Kunsill 88/146/KEE tas-7 ta' Marzu 1988 li tipprojbixxi l-użu fit-trobbija tal-qobla ta' ċerti sostanzi li għandhom azzjoni ormonali [4], u partikolarment l-Artikolu Artikolu 6 tagħha,
Billi bid-Deċiżjoni tal-Kunsill 79/542/KEE [5], kif l-aħħar emendata bid-Deċiżjoni tal-Kummissjoni 93/99/KEE [6], lista ta' pajjiżi terzi li minnhom l-Istati Membri jistgħu jawtorizzaw l-importazzjoni ta' l-animali ta’ l-ifrat u l-majjali, mir-razza taż-żwiemel, laħam frisk u prodotti tal-laħam kienet ġiet stabbilita;
Billi bid-Deċiżjoni tal-Kummissjoni 89/15/KEE [7], kif l-aħħar emendata bid-Deċiżjoni 91/487/KEE [8], l-Istati Membri jistgħu jawtorizzaw l-importazzjoni ta' l-annimali ħajjin u l-laħam frisk minn pajjiżi terzi li kienu taw garanziji f'dak li jirrigwarda l-eżami ta' l-annimali u l-laħam frisk għall-preżenza tar-residwi ta' sostanzi li għandhom azzjoni ormonali;
Billi bid-Deċiżjoni tal-Kummissjoni 90/135/KEE [9], kif l-aħħar emendata bid-Deċiżjoni 91/486/KEE [10], il-pjanijiet li jispeċifikaw il-garanziji offruti minn ċerti pajjiżi terzi, f'dak li jirrigwarda l-eżami għar-residwi ta' sostanzi apparti minn dawk li għandhom azzjoni ormonali, huma meqjusa;
Billi fis-suq intern iċ-ċirkulazzjoni ħielsa ta' l-annimali ħajjin u l-prodotti ta' l-annimali tinvolvi l-organizzazzjoni ta' verifiki veterinarji fuq l-importazzjoni minn pajjiżi terzi, fil-punt tad-dħul fit-territorju tal-Kommunità;
Billi l-funzjoni xierqa ta' din is-sistema ġdida hi bbażata fuq il-faċilità tal-kommunikazzjoni ta' l-informazzjoni u t-trasperenza;
Billi sabiex jintlaħaq dan l-objettiv huwa meħtieġ li jkunu miġbura flimkien il-listi differenti tal-pajjiżi terzi li minnhom l-Istati Membri jawtorizzaw l-importazzjoni ta' l-annimali ħajjin u tal-laħam frisk u li jkunu inklużi l-pajjiżi terzi skond il-Kodiċi Internazzjonali tan-Normi (Kodiċi ISO);
Billi garanziji kienu mogħtija mill-awtoritajiet kompetenti ta' ċerti pajjiżi f'dak li jirigwarda l-użu ta' sostanzi li għandhom effett ormonali għal iskopijiet tas-simna b'relazzjoni ma’ l-annimali ħajjin u dawn għandhom ikunu meqjusa;
Billi l-projbizzjoni fuq l-użu tas-sostanzi li għandhom effett ormonali għal skopijiet tas-simna tapplika għall-annimali ħajjin intiżi għall-qatla; billi, mhux iġġustifikat, li din il-projbizzjoni taffettwa r-razez taż-żwiemel għat-tnissil u l-produzzjoni u ż-żwiemel irreġistrati li jiġu minn dawk il-pajjiżi elenkati għar-razez taż-żwiemel;
Billi, aktar minn hekk, huwa meħtieġ li jittieħed akkont tar-reġjonalizzazzjoni ta' ċerti pajjiżi terzi kif stabbiliti fid-Deċiżjoni tal-Kummissjoni 92/160/KEE [11], kif l-aħħar emendata bid-Deċiżjoni 92/161/KEE [12];
Billi aktar minn hekk, huwa meħtieġ li jittieħed akkont ta' l-importazzjoni tan-nagħaġ u l-mogħoż minn pajjiżi terzi;
Billi ċerti Stati Membri jimportaw nagħaġ ħajjin għal qtil immedjat mill-Albanija, u huwa meħtieġ, bħala miżura temporanja li jawtorizzaw importazzjoni diretta ta' dawn l-annimali lejn l-Istati Membri kkonċernati sakemm il-Kummissjoni tkun wettqet missjoni veterinarja; billi huwa meħtieġ li jkun stabbilit limitu ta' żmien ta' 1 Lulju 1993 għall-importazzjoni bħal dawn;
Billi ċerti garanziji kienu waslu għand l-awtoritajiet kompetenti tal-Litwanja u l-Ukrajna u hu xieraq, bħala l-ewwel pass, li jiżdiedu l-Litwanja u l-Ukrajna mal-lista li tikkonċerni l-introduzzjoni fil-Komunità tar-razez taż-żwiemel;
Billi l-Istati Membri m'għandhomx jawtorizzaw l-importazzjoni ta' l-annimali u l-prodotti ta' l-annimali koperti b'din id-Deċiżjoni minn pajjiż terz sakemm dawk l-annimali u l-prodotti ta' l-annimali jissodisfaw il-ħtiġiet tas-saħħa ta' l-annimali għall-importazzjoni minn dak il-pajjiż;
Billi huwa meħtieġ li tkun emendata d-Deċiżjoni 79/542/KEE kif xieraq, u li jitħasru d-Deċiżjonijiet 89/15/KEE u 90/135/KEE;
Billi l-miżuri li hemm provvediment dwarhom f'din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni 79/542/KEE hi emendata kif ġej:
1) it-titolu hu mibdul b'dan li ġej:
"Id-Deċiżjoni tal-Kunsill 79/542/KEE tal-21 ta' Diċembru 1976 li tħejji lista ta' pajjiżi terzi minn fejn l-Istati Membri jistgħu jawtorizzaw l-importazzjoni ta' l-annimali ta’ l-ifrat, majjali, nagħaġ u mogħoż, laħam frisk u prodotti tal-laħam"
.
2) f'Artikolu 1, il-paragrafu 3 (a) u (b) hu mibdul b'dan li ġej:
"3. Mingħajr preġudizzju għad-Deċiżjoni 92/160/KEE
(a) L-Istati Membri għandhom jawtorizzaw l-importazzjoni minn pajjiżi terzi jew minn partijiet ta' pajjiżi terzi li jidhru fil-Parti 1 ta' l-Anness,
(b) L-Istati Membri għandhom jawtorizzaw id-dħul temporanju fil-Komunità jew ta' żwiemel irreġistrati minn, jew id-dħul mill-ġdid ta' żwiemel irreġistrati wara li jkunu esportati temporanjament lejn pajjiżi terzi jew partijiet tal-pajjiżi terzi li jidhru fil-Parti 2 ta' l-Anness;"
3) fl-Artikolu 1, il-paragrafu 4 li ġej hu miżjud:
"4. L-Istati Membri għandhom jawtorizzaw l-importazzjoni ta' l-annimali ħajjin, partikolarment tar-razza taż-żwiemel għal qtil, laħam u prodotti tal-laħam biss minn dawk il-pajjiżi terzi jew minn partijiet ta' dawk il-pajjiżi terzi li jidhru fuq il-lista fil-Parti 1 ta' l-Anness u li huma konformi mal-garanziji rigward ir-residwi."
4. l-Anness hu mibdul bl-Anness ta' din id-Deċiżjoni.
Artikolu 2
Id-Deċiżjoni 89/15/KEE u 90/135/KEE huma mħassra.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, 19 ta' Jannar 1993.